Handelinge 18 — Wagtoring – AANLYN BIBLIOTEEK
Paulus se bediening in Korinte (1-17)
Terug na Antiogië van Sirië (18-22)
Paulus vertrek na Galasië en Frigië (23)
Apollos word gehelp (24-28)
+Han 18:24, 26; 1Ko 16:19; 2Ti 4:19
+Han 20:34; 1Ko 4:11, 12; 9:15; 1Te 2:9; 2Te 3:8, 10
Of “met hulle geredeneer”.
+Han 16:1, 2; 1Te 3:6
D.w.s. die sinagoge.
Blykbaar na Jerusalem.
+Han 19:1; 1Ko 1:12; 3:5, 6
Hand. 18:2Han 18:24, 26; 1Ko 16:19; 2Ti 4:19
Hand. 18:3Han 20:34; 1Ko 4:11, 12; 9:15; 1Te 2:9; 2Te 3:8, 10
Hand. 18:5Han 16:1, 2; 1Te 3:6
Hand. 18:6Ese 33:4
Hand. 18:24Han 19:1; 1Ko 1:12; 3:5, 6
18 Daarna het hy uit Atene vertrek en in Korinte gekom. 2 En hy het ’n Jood met die naam Aʹquila+ gevind, wat in Pontus gebore is. Aʹquila het kort tevore saam met sy vrou Priscilʹla uit Italië gekom omdat Claudius al die Jode beveel het om Rome te verlaat. Toe het hy na hulle toe gegaan, 3 en omdat hy dieselfde ambag as hulle gehad het, het hy by hulle gebly en saam met hulle gewerk,+ want hulle was tentmakers. 4 Hy het elke sabbat+ in die sinagoge+ ’n toespraak gehou* en Jode en Grieke oorreed.
5 Toe Silas+ en Timoʹteus+ van Masedoʹnië af kom, was Paulus druk besig om die woord te verkondig, en hy het vir die Jode getuig om te bewys dat Jesus die Christus is.+ 6 Maar nadat hulle aangehou het om hom teë te staan en hom te beledig, het hy sy klere uitgeskud+ en vir hulle gesê: “Laat julle bloed op julle eie koppe wees.+ Ek is rein.+ Van nou af sal ek na mense van die nasies toe gaan.”+ 7 Toe het hy daar* weggegaan en na die huis van ’n man met die naam Tiʹtius Justus gegaan, ’n aanbidder van God, wie se huis langs die sinagoge was. 8 Maar Krispus,+ die hoofbeampte van die sinagoge, en almal in sy huis het in die Here begin glo. En baie van die Korintiërs wat gehoor het, het begin glo en is gedoop. 9 En die Here het in die nag vir Paulus in ’n visioen gesê: “Moenie bang wees nie, maar hou aan praat en moenie stilbly nie, 10 want ek is met jou,+ en geen mens sal jou aanval en jou seermaak nie, want ek het baie mense in hierdie stad.” 11 Toe het hy ’n jaar en ses maande daar gebly en die woord van God onder hulle geleer.
12 Terwyl Galʹlio prokonsul* van Agaʹje was, het die Jode saam besluit om Paulus aan te val, en hulle het hom na die regterstoel gelei 13 en gesê: “Hierdie man oorreed mense om God te aanbid op ’n manier wat teen die wet is.” 14 Maar net toe Paulus wou praat, het Galʹlio vir die Jode gesê: “As daar iets verkeerds gedoen is of ’n ernstige misdaad gepleeg is, o Jode, sou dit redelik van my wees om geduldig na julle te luister. 15 Maar as dit ’n stryery is oor woorde en name en julle eie wet,+ is dit julle saak. Ek wil nie in hierdie dinge ’n regter wees nie.” 16 Toe het hy hulle van die regterstoel af weggejaag. 17 Toe het hulle almal Sosʹtenes,+ die hoofbeampte van die sinagoge, gegryp en hom voor die regterstoel begin slaan. Maar Galʹlio wou glad nie hierby betrokke raak nie.
18 Nadat Paulus nog ’n hele paar dae gebly het, het hy van die broers afskeid geneem en na Sirië weggeseil, en Priscilʹla en Aʹquila het saam met hom gegaan. In Kenchreʹë+ het hy sy hare kort laat knip, want hy het ’n gelofte gemaak. 19 Toe het hulle in Efeʹse aangekom, en hy het hulle daar gelos, maar hy het in die sinagoge ingegaan en met die Jode geredeneer.+ 20 Al het hulle hom aanhoudend gevra om langer te bly, wou hy nie, 21 maar hy het van hulle afskeid geneem en vir hulle gesê: “As Jehovah* wil, sal ek weer na julle toe terugkeer.” Hy het toe van Efeʹse af weggevaar 22 en na Sesareʹa gegaan. En hy het verder* gegaan en die gemeente gaan groet en toe na Antioʹgië gegaan.+
23 Nadat hy ’n tyd lank daar gebly het, het hy vertrek en van plek tot plek deur Galaʹsië en Friʹgië+ gegaan en al die dissipels versterk.+
24 En ’n Jood met die naam Apolʹlos,+ wat in Aleksandrië gebore is, het in Efeʹse aangekom. Hy kon goed praat en het die Skrif baie goed geken. 25 Hierdie man is geleer* in die weg van Jehovah.* Hy was vol ywer as gevolg van die heilige gees en hy het die dinge oor Jesus noukeurig aan ander geleer, maar hy was net bekend met die doop van Johannes. 26 Hy het moedig in die sinagoge begin preek, en toe Priscilʹla en Aʹquila+ hom hoor, het hulle hom saamgeneem en die weg van God vir hom nog duideliker gemaak. 27 En omdat hy na Agaʹje wou gaan, het die broers aan die dissipels geskryf en hulle gevra om hom vriendelik te ontvang. Toe hy dus daar kom, het hy dié wat deur God se onverdiende goedheid gelowiges geword het, baie gehelp, 28 want hy het die Jode in die openbaar kragtig en deeglik verkeerd bewys en vir hulle uit die Skrif gewys dat Jesus die Christus is.+